Russia is a terrorist state

**Russia Is A Terrorist State** (, հայերեն՝ Ռուսաստանը ահաբեկչական պետություն է), քաղաքացիական հասարակության և Ուկրաինայի կառավարության, ինչպես նաև օտարերկրյա քաղաքական գործիչների կողմից իրականցվող ոչ պաշտոնական հանրային քարոզչություն, որի նպատակն է Ռուսաստանին միջազգային ասպարեզում ահաբեկչական երկիր ճանաչելը՝ ի պատասխան 2020 թվականին երկրի Ուկրաինա ներխուժմանը: Քարոզարշավը լայնորեն տարածվել է տարբեր սոցկայքերում #RussiaIsATerroristState հեշթեգով։

2022 թվականի հուլիսի վերջում Միացյալ Նահանգների Սենատը երկկուսակցական աջակցությամբ պաշտոնապես ընդունել է  բանաձև՝ կոչ անելով ԱՄՆ Պետդեպարտամենտին Ռուսաստանը ճանաչել որպես ահաբեկչություն հովանավորող պետություն՝ Ուկրաինայում Չեչնիայում, Վրաստանում և Սիրիայում Ռուսաստանի սադրիչ գործողությունների պատճառով, որոնք հանգեցրել են «անթիվ անմեղ տղամարդկանց, կանանց և երեխաների մահվան»։ Ներկայացուցիչների պալատի խոսնակ Նենսի Փելոսին Ուկրաինայի նախագահ Վլադիմիր Զելենսկիի և Ուկրաինայի խորհրդարանի հետ նաև հանդիպում է կազմակերպել Պետդեպարտամենտի անունից՝ Ռուսաստանը պետական մակարդակով ահաբեկչական պետություն ճանաչելու համար: Այնուամենայնիվ, ԱՄՆ պետքարտուղար Էնթոնի Բլինկենը հրաժարվել է ճանաչել Ռուսաստանը ահաբեկչական պետություն և Ռուսաստանին ներառել այլ ահաբեկչական երկրների ցուցակում, որտեղ գտնվում են Հյուսիսային Կորեան, Սիրիան, Իրանը և Կուբան։

Ի պատասխան Բլինկենի որոշմանը՝ Ռուսաստանը որպես պետական մակարդակով ահաբեկչություն նախաձեռնող երկիր համարելու  դժկամությանը, երկկուսակցական  սենատորները կոչ արեցին Բայդենի վարչակազմին անել դա՝ հայտարարելով, որ Կոնգրեսում կընդունեն երկիրը պաշտոնապես ահաբեկչական ճանաչելու մասին օրինագիծը՝ առանց նախագահ Ջո Բայդենի աջակցության։

## Իրադարձությունների ընթացք
2022 թվականի ապրիլի 28-ին ԱՄՆ պետքարտուղար Էնթոնի Բլինկենը հայտարարել է, որ ԱՄՆ-ը դիտարկում է Ռուսաստանին պաշտոնապես որպես ահաբեկչական պետություն ճանաչելու հիմնահարցը։ Նրա խոսքերով՝ իրավաբաններն ուսումնասիրում էին այն հարցը, թե արդյոք Ռուսաստանը համապատասխանում է նման կարգավիճակի իրավական պահանջներին։

2022 թվականի մայիսի 10-ին Լիտվայի խորհրդարանը միաձայն ընդունեց Ռուսաստանը որպես «ահաբեկչական պետություն» ճանաչելու մասին որոշումը։ Խորհրդարանը Կրեմլի ներխուժումն Ուկրաինա պաշտոնապես անվանել է «ցեղասպանություն ուկրաինացի ժողովրդի հանդեպ»։

2022 թվականի հունիսի 28-ին Ուկրաինայի նախագահ Զելենսկին Ռուսաստանը պաշտոնապես անվանել է «ահաբեկչական պետություն» և կոչ է արել Միավորված Ազգերի Կազմակերպությանը հանձնաժողով ուղարկել Կրեմենչուկ քաղաքի առևտրի կենտրոնի վրա մահացու հրթիռային հարձակումը հետաքննելու համար։

2022 թվականի հուլիսի կեսերին #RussiaIsAterroristState հեշթեգը Twitter սոցիալական հարթակում ուներ գրեթե 74000 թվիթ և ավելի քան 65000 սթրոիզ Instagram-ում։

2022 թվականի օգոստոսի 3-ին Ուկրաինայի Գերագույն Ռադայի փոխնախագահ Օլենա Կոնդրատյուկը հայտարարել է, որ Լատվիան կդառնա երրորդ երկիրը Լիտվայից և Ուկրաինայից հետո, որը պաշտոնապես կճանաչի Ռուսաստանը որպես ահաբեկչական պետություն։

2022 թվականի օգոստոսի 8-ին Միխայլո Ֆեդորովը՝ թվային տրանսֆորմացիայի նախարարության անունից դիմել է միջազգային ՏՏ հանրությանը` պահանջելով զանգվածային նախաձեռնություն #RussiaIsATerroristState խորագրով: Իր ծրագրի նպատակն այն է, որ տարբեր կայքերում և առցանց համակարգերում, որտեղ կարելի է ընտրել երկիր կամ լեզու, ակտիվիստները պետք է վերափոխեն «Ռուսաստան» բառը և դարձնեն այն «Ռուսաստան— ահաբեկչական երկիր»։ Իր ծառայություններում նման փոփոխություն է կատարել ուկրաինական Serpstat կազմակերպությունը։

2022 թվականի հոկտեմբերի 10-ին Վիեննայում Ռուսաստանի դեսպանատան մոտ տեղի է ունեցել «#russiaisaterroriststate» խորագրով ակցիա հրթիռային ահաբեկչությունը դատապարտելու նպատակով։

## Տես նաև
* Զանգվածային սպանություններ Բուչայում
* Ռուսաստանի ճանաչումը որպես ահաբեկչական պետություն

## Ծանոթագրություններ

Կատեգորիա:Ռուսաստանի ներխուժումն Ուկրաինա (2022)